CELEX: 32006L0094
Language: fi
Date: 2006-12-12 00:00:00
Title: Euroopan parlamentin ja neuvoston direktiivi 2006/94/EY, annettu 12 päivänä joulukuuta 2006 , eräisiin maanteiden tavarakuljetuksiin sovellettavista yhteisistä säännöistä (kodifioitu toisinto)   (ETA:n kannalta merkityksellinen teksti)

27.12.2006   
            
            
               FI
            
            
               Euroopan unionin virallinen lehti
            
            
               L 374/5
            
         
      EUROOPAN PARLAMENTIN JA NEUVOSTON DIREKTIIVI 2006/94/EY,
   annettu 12 päivänä joulukuuta 2006,
   eräisiin maanteiden tavarakuljetuksiin sovellettavista yhteisistä säännöistä
   (kodifioitu toisinto)
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 71 artiklan 1 kohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:
   
               (1)
            
            
               Yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun) 23 päivänä heinäkuuta 1962 annettua ensimmäistä neuvoston direktiiviä (3) on muutettu useita kertoja ja huomattavalta osin (4). Mainittu direktiivi olisi selkeyden ja järkeistämisen takia kodifioitava.
            
         
               (2)
            
            
               Yhteiseen liikennepolitiikkaan kuuluu muun muassa, että annetaan yhteiset säännöt, joita sovelletaan maanteiden kansainväliseen tavaraliikenteeseen jäsenvaltion alueelle tai sen alueelta taikka yhden tai useamman jäsenvaltion alueen kautta. Nämä säännöt on annettava siten, että niillä edistetään kuljetusalan sisämarkkinoiden toimintaa.
            
         
               (3)
            
            
               On tarpeen varmistaa maanteiden kansainvälisen tavaraliikenteen asteittainen laajeneminen, ottaen huomioon kaupan ja tavaroiden liikkuvuuden kehitys yhteisössä.
            
         
               (4)
            
            
               Tietty määrä kuljetuksia on ollut vapautettuna kuljetuksia koskevasta kiintiö- ja lupajärjestelmästä. Yhteisössä jäsenvaltion alueelle tai sen alueelta taikka yhden tai useamman jäsenvaltion alueen kautta tapahtuvan maanteiden tavaraliikenteen markkinoille pääsystä 26 päivänä maaliskuuta 1992 annetulla neuvoston asetuksella (ETY) N:o 881/92 (5) käyttöön otetun markkinajärjestelyn puitteissa olisi tiettyjen kuljetusten osalta niiden erityisluonteen vuoksi pidettävä voimassa yhteisön liikennelupamenettelystä ja muista kuljetusluvista vapauttamista koskeva järjestelmä.
            
         
               (5)
            
            
               Tämä direktiivi ei saa vaikuttaa jäsenvaltioiden velvollisuuksiin, jotka koskevat liitteessä II olevassa B osassa olevia määräaikoja, joiden kuluessa jäsenvaltioiden on saatettava siinä mainitut direktiivit osaksi kansallista lainsäädäntöä ja sovellettava niitä,
            
         OVAT ANTANEET TÄMÄN DIREKTIIVIN:
   1 artikla
   1.   Jäsenvaltioiden on 2 kohdassa säädetyin edellytyksin vapautettava toisen lukuun ja omaan lukuun tehtävät liitteessä I mainitut maanteiden kansainväliset tavarakuljetukset, jotka suoritetaan niiden alueelle, niiden alueelta tai niiden alueen kautta.
   2.   Liitteessä I tarkoitetut kuljetukset ja niihin liittyvä ajoneuvojen kuljettaminen tyhjillään vapautetaan yhteisön liikennelupamenettelystä ja kuljetusluvista.
   2 artikla
   Tämä direktiivi ei vaikuta edellytyksiin, joilla kukin jäsenvaltio antaa omille kansalaisilleen luvan harjoittaa tässä direktiivissä tarkoitettua toimintaa.
   3 artikla
   Kumotaan eräisiin maanteiden tavarakuljetuksiin sovellettavista yhteisistä säännöistä 23 päivänä heinäkuuta 1962 annettu ensimmäinen neuvoston direktiivi, sanotun kuitenkaan vaikuttamatta jäsenvaltioiden velvollisuuksiin, jotka koskevat liitteessä II olevassa B osassa olevia määräaikoja, joiden kuluessa niiden on saatettava siinä mainitut direktiivit osaksi kansallista lainsäädäntöä ja sovellettava niitä.
   Viittauksia kumottuun direktiiviin pidetään viittauksina tähän direktiiviin liitteessä III olevan vastaavuustaulukon mukaisesti.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.
   
      Tehty Strasbourgissa, 12 päivänä joulukuuta 2006.
      
         
            Euroopan parlamentin puolesta
         
         
            Puhemies
         
         J. BORRELL FONTELLES
         
      
      
         
            Neuvoston puolesta
         
         
            Puheenjohtaja
         
         M. PEKKARINEN
         
      
   
   
      (1)  EUVL C 241, 28.9.2004, s. 19.
   
      (2)  Euroopan parlamentin lausunto, annettu 21. huhtikuuta 2004 (EUVL C 104 E, 30.4.2004, s. 545) ja neuvoston päätös, tehty 14. marraskuuta 2006.
   
      (3)  EYVL L 70, 6.8.1962, s. 2005/62, direktiivi sellaisena kuin se on viimeksi muutettuna asetuksella (ETY) N:o 881/92 (EYVL L 95, 9.4.1992, s. 1).
   
      (4)  Katso liitteessä II oleva A osa.
   
      (5)  EYVL L 95, 9.4.1992, s. 1, asetus sellaisena kuin se on viimeksi muutettuna vuoden 2003 liittymisasiakirjalla.
   
      LIITE I
      Yhteisön liikennelupamenettelystä ja kuljetusluvista vapautetut kuljetukset
      
                  1.
               
               
                  Osana julkista palvelua harjoitettava postinkuljetus.
               
            
                  2.
               
               
                  Vahingoittuneiden tai rikkoutuneiden ajoneuvojen kuljetus.
               
            
                  3.
               
               
                  Tavarakuljetukset moottoriajoneuvolla, jos ajoneuvon sallittu kokonaispaino kuormattuna, perävaunu mukaan luettuna, on enintään 6 tonnia tai jos ajoneuvon sallittu hyötykuorma, perävaunu mukaan luettuna, on enintään 3,5 tonnia.
               
            
                  4.
               
               
                  Tavarakuljetukset moottoriajoneuvolla seuraavin edellytyksin:
                  
                              a)
                           
                           
                              kuljetettavat tavarat kuuluvat yritykselle tai yritys on myynyt, ostanut, antanut tai ottanut vuokralle, valmistanut, louhinut tai erottanut, jalostanut tai korjannut ne;
                           
                        
                              b)
                           
                           
                              kuljetuksen tarkoituksena on tavaroiden kuljettaminen yritykseen tai yrityksestä taikka niiden siirtäminen joko yrityksen sisällä tai yrityksen omia tarpeita varten sen ulkopuolella;
                           
                        
                              c)
                           
                           
                              kuljetuksessa käytettävien moottoriajoneuvojen kuljettajina toimii yrityksen oma henkilöstö;
                           
                        
                              d)
                           
                           
                              kuljetuksessa käytettävät ajoneuvot kuuluvat yritykselle tai ovat yrityksen osamaksulla ostamia tai vuokraamia, jälkimmäisessä tapauksessa sillä ehdolla, että ne täyttävät ilman kuljettajaa vuokrattujen ajoneuvojen käyttämisestä maanteiden tavaraliikenteessä 18 päivänä tammikuuta 2006 annetussa Euroopan parlamentin ja neuvoston direktiivissä 2006/1/EY (1) säädetyt edellytykset.
                              Tätä säännöstä ei sovelleta tavanomaisesti käytetyn ajoneuvon lyhytaikaisen vioittumisen vuoksi käytettävään vara-ajoneuvoon;
                           
                        
                              e)
                           
                           
                              kuljetustoiminta saa olla vain yrityksen tavanomaisen toiminnan liitännäistoimintaa.
                           
                        
            
                  5.
               
               
                  Lääkkeiden, lääkinnällisten välineiden ja laitteiden sekä muiden hätäapuun tarvittavien välineiden kuljetus, esimerkiksi luonnonmullistusten yhteydessä.
               
            
         (1)  EUVL L 33, 4.2.2006, s. 82.
   
   
      LIITE II
      A OSA
      Kumottu direktiivi ja sen muutokset
      
                  Ensimmäinen neuvoston direktiivi, annettu 23 päivänä heinäkuuta 1962, yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun)
                  (EYVL 70, 6.8.1962, s. 2005/62)
               
               
                   
               
            
                  Neuvoston direktiivi 72/426/ETY
                  (EYVL L 291, 28.12.1972, s. 155)
               
               
                   
               
            
                  Neuvoston direktiivi 74/149/ETY
                  (EYVL L 84, 28.3.1974, s. 8)
               
               
                   
               
            
                  Neuvoston direktiivi 77/158/ETY
                  (EYVL L 48, 19.2.1977, s. 30)
               
               
                   
               
            
                  Neuvoston direktiivi 78/175/ETY
                  (EYVL L 54, 25.2.1978, s. 18)
               
               
                   
               
            
                  Neuvoston direktiivi 80/49/ETY
                  (EYVL L 18, 24.1.1980, s. 23)
               
               
                   
               
            
                  Neuvoston direktiivi 82/50/ETY
                  (EYVL L 27, 4.2.1982, s. 22)
               
               
                   
               
            
                  Neuvoston direktiivi 83/572/ETY
                  (EYVL L 332, 28.11.1983, s. 33)
               
               
                  Ainoastaan 2 artikla
               
            
                  Neuvoston direktiivi 84/647/ETY
                  (EYVL L 335, 22.12.1984, s. 72)
               
               
                  Ainoastaan 6 artikla
               
            
                  Neuvoston asetus (ETY) N:o 881/92
                  (EYVL L 95, 9.4.1992, s. 1)
               
               
                  Ainoastaan 13 artikla
               
            B OSA
      Määräajat kansallisen lainsäädännön osaksi saattamiselle (3 artiklassa tarkoitetut)
      
                  Direktiivi
               
               
                  Määräaika kansallisen lainsäädännön osaksi saattamiselle
               
               
                  Soveltamispäivä
               
            
                  Ensimmäinen neuvoston direktiivi, annettu 23 päivänä heinäkuuta 1962, yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun)
               
               
                  31 päivä joulukuuta 1962
               
               
                   
               
            
                  72/426/ETY
               
               
                  —
               
               
                   
               
            
                  74/149/ETY
               
               
                  —
               
               
                  1 päivä heinäkuuta 1974
               
            
                  77/158/ETY
               
               
                  1 päivä heinäkuuta 1977
               
               
                   
               
            
                  78/175/ETY
               
               
                  1 päivä heinäkuuta 1978
               
               
                   
               
            
                  80/49/ETY
               
               
                  —
               
               
                  1 päivä heinäkuuta 1980
               
            
                  82/50/ETY
               
               
                  1 päivä tammikuuta 1983
               
               
                   
               
            
                  83/572/ETY
               
               
                  1 päivä tammikuuta 1984
               
               
                   
               
            
                  84/647/ETY
               
               
                  30 päivä kesäkuuta 1986
               
               
                   
               
            
   
      LIITE III
      VASTAAVUUSTAULUKKO
      
                  Ensimmäinen neuvoston direktiivi, annettu 23 päivänä heinäkuuta 1962, eräisiin maanteiden tavarakuljetuksiin sovellettavista yhteisistä säännöistä
               
               
                  Tämä direktiivi
               
            
                  1 artikla
               
               
                  1 artikla
               
            
                  2 artikla
               
               
                  —
               
            
                  3 artikla
               
               
                  2 artikla
               
            
                  —
               
               
                  3 artikla
               
            
                  —
               
               
                  4 artikla
               
            
                  4 artikla
               
               
                  5 artikla
               
            
                  Liite
               
               
                  Liite I
               
            
                  —
               
               
                  Liite II
               
            
                  —
               
               
                  Liite III